# Assassinat de Manuel Esteban Páez Terán

Manuel Esteban Páez Terán, també conegut com Tortuguita, va ser un ecoanarquista i activista ambiental no-binari veneçolà, que va ser assassinat a trets per la policia de l'estat de Geòrgia el 18 de gener de 2023 durant una batuda al campament Stop Cop City en què un agent va resultar ferit a la cama.
Les imatges de l'incident, recuperades d'una càmera corporal, van demostrar que la ferida de bala a la cama del policia va ser producte del foc amic.
Els resultats de l'autòpsia van constatar que Páez va rebre fins a 57 trets i no es va trobar residu de pólvora a les seves mans, cosa que indica que ell no havia disparat en contra de la policia. L'autòpsia independent encarregada per la família mostra ferides amb sortida de bala a les dues mans de Páez, fet que confirma que, durant el tiroteig, el jove activista mantenia les mans enlaire.
Segons The Guardian, Páez va ser el primer activista ambiental assassinat a trets per la policia durant una protesta en la història recent dels Estats Units d'Amèrica (EUA). Com a resposta al tiroteig, es van realitzar nombroses protestes a diferents ciutats dels EUA. Diferents organitzacions i tres membres del Congrés dels Estats Units van reclamar una investigació independent sobre els fets.

## Esdeveniments

Páez va ser un activista ambiental veneçolà de 26 anys, estudiant de la Universitat Estatal de Florida. Va participar en diversos moviments relacionats amb la justícia social, com Food Not Bombs!, abans d'unir-se a les accions de defensa forestal de Stop Cop City a Atlanta.
El relat policial de l'incident afirma que els agents van trobar una tenda de campanya i van donar ordres verbals perquè la persona que era a dins sortís, afirma que les seves ordres van ser ignorades i que Páez va disparar primer sense previ avís.
Segons l'Oficina de Recerca de Geòrgia (GBI), l'anàlisi balística forense va determinar que el projectil recuperat de la ferida de la cama de l'agent coincidia amb l'arma de foc trobada en possessió del Páez. Els detalls d'aquesta anàlisi encara no s'han fet públics. Es va declarar que l'arma recuperada, una pistola semiautomàtica Smith & Wesson M&P Shield de 9 mm, havia estat adquirida legalment per Páez al setembre de 2020. Tanmateix, una autòpsia posterior va determinar que no hi havia residus de pólvora a les mans de Páez, fet que contradiu la versió de la policia que Páez va disparar primer contra els agents.
Els resultats d'una autòpsia independent van resoldre que Páez havia rebut 14 trets «amb diferents armes de foc» mentre tenia les mans aixecades i estava assegut a terra amb les cames creuades. Aquest fet va ser confirmat per la trajectòria descendent de les bales i pel patró de lesions a les cames. L'autòpsia també va determinar que «cap de les ferides d'arma de foc identificades no van mostrar evidència de trets a boca de canó».
El 19 d'abril del 2023, el metge forense del comtat de DeKalb va realitzar una autòpsia i va dictaminar que la mort de Páez havia estat un homicidi.

## Protestes

Entre el 19 i el 22 de gener de 2023 es van dur a terme concentracions i protestes a les ciutats d'Atlanta, Bridgeport, Minneapolis, Nashville, Filadèlfia, Seattle, Chicago, Tucson i Londres. Alguns manifestants van pintar grafits amb als edificis del Bank of America per a denunciar la participació de l'empresa en el finançament de la construcció de les instal·lacions de l'Atlanta Public Safety Training Center.
El 26 de gener del 2023, en resposta als disturbis que es van produir a Atlanta després de l'assassinat de Páez, el governador de Geòrgia, el republicà Brian Kemp, va declarar l'estat d'emergència.
Després de l'assassinat, l'Assemblea General de Geòrgia va establir una legislació que exigeix que els agents de patrulla de l'estat usin càmeres corporals. Al febrer, tres membres del Congrés dels Estats Units van sol·licitar una investigació independent sobre l'assassinat. Diversos centenars d'organitzacions nacionals i internacionals també van condemnar l'assassinat i van reclamar de realitzar una investigació independent.

## Referències

* 1 2 Factora. «Queer 'Cop City' Protestor Tortuguita Fatally Shot by Law Enforcement in Atlanta». Them, 23-01-2023. Arxivat de l'original el 2023-01-29. [Consulta: 29 gener 2023].
* ↑ «Person killed at Atlanta police training center site ID'd». , 19-01-2023.
* ↑ «GBI: Gun used to shoot trooper at site of Atlanta Public Safety Training Center bought legally by suspect». . Arxivat 2023-01-27 a Wayback Machine.
* 1 2 Proctor. «DA requests independent prosecutor in deadly shooting at future Atlanta Public Safety Training Facility» (en anglès americà). FOX 5 Atlanta, 25-01-2023. Arxivat de l'original el 2023-02-03. [Consulta: 3 febrer 2023].
* ↑ «Atlanta Police Kill Forest Defender at Protest Encampment Near Proposed "Cop City" Training Center» (en anglès). Democracy Now!. Arxivat de l'original el 2023-01-31. [Consulta: 23 gener 2023].
* ↑ Marcus. «Autopsy strengthens case that 'Cop City' activist didn’t fire first before being gunned down by police». The Independent, 21-04-2023. [Consulta: 23 abril 2023].
* ↑ Lacy. «Officer in Cop City Bodycam Footage Suggests Fellow Cop Was Shot by Friendly Fire» (en anglès). The Intercept, 09-02-2023. Arxivat de l'original el 2023-02-11. [Consulta: 6 març 2023].
* 1 2 Pratt. «'Cop City' activist's official autopsy reveals more than 50 bullet wounds». The Guardian, 20-04-2023. Arxivat de l'original el 2024-09-11. [Consulta: 23 abril 2023].
* ↑ «Atlanta PD Bodycam – 1/18/23 Forest Raid: '39-3.mp4'». [Consulta: 6 març 2023].
* ↑ «Atlanta Police Release Body Camera Footage of Activist Killing at 'Cop City'». Vice, 09-02-2023. Arxivat de l'original el 2023-02-10 [Consulta: 10 febrer 2023].
* ↑ Estep. «Atlanta police release footage of training center shooting aftermath». The Atlanta Journal Constitution, 08-02-2023. Arxivat de l'original el 2023-02-09. [Consulta: 9 febrer 2023].
* ↑ Unicorn Riot. «Atlanta PD Releases Bodycam Footage from Deadly Jan. 18 Forest Raid», 08-02-2023. Arxivat de l'original el 2023-02-09. [Consulta: 9 febrer 2023].
* ↑ Valencia. «Climate activist killed in ‘Cop City’ protest sustained 57 gunshot wounds, official autopsy says, but questions about gunpowder residue remain». CNN, 20-04-2023. Arxivat de l'original el 2023-04-21. [Consulta: 21 abril 2023].
* ↑ Alfonseca. «DeKalb County releases autopsy in 'Cop City' protester Manuel Teran's death» (en anglès). ABC News, 19-04-2023. Arxivat de l'original el 2023-04-19. [Consulta: 20 abril 2023].
* ↑ «Autopsy reveals anti-'Cop City' activist's hands were raised when shot and killed». , 11-03-2023. Arxivat 2023-03-12 a Wayback Machine.
* ↑ «Family: Activist's hands raised when shot by troopers near training center site» (en anglès). . Arxivat 2023-03-10 a Wayback Machine.
* ↑ «Manuel 'Tortuguita' Terán's Independent Autopsy Report Released at Press Conference». , 13-03-2023. Arxivat 2023-03-13 a Wayback Machine.
* ↑ «Georgia is seeking to define 'Cop City' protests as terrorism, experts say». The Guardian, 28-01-2023. Arxivat de l'original el 2023-01-29. [Consulta: 29 gener 2023].
* 1 2 Rowell. «Week of action begins demanding justice for the murder of "Cop City" forest defender» (en anglès americà). Oil Change International, 20-02-2023. Arxivat de l'original el 2023-02-28. [Consulta: 28 febrer 2023].
* ↑ «GBI Investigates Officer Involved Shooting Following Multi-Agency Operation at Site of Future Atlanta Public Safety Training Center» (en anglès). Georgia Bureau of Investigation. Arxivat de l'original el 2023-02-03. [Consulta: 3 febrer 2023].
* ↑ «Protesters question circumstances surrounding 'Stop Cop City' activist's death». . Arxivat 2023-02-03 a Wayback Machine.
* ↑ «Atlanta Police Kill Forest Defender at Protest Encampment Near Proposed "Cop City" Training Center» (en anglès). Democracy Now!. Arxivat de l'original el 2023-01-31. [Consulta: 24 gener 2023].
* ↑ «Protester Killed in Firefight at Site of New Atlanta Police Center». [Consulta: 24 gener 2023]. Arxivat 2023-02-02 a Wayback Machine.
* 1 2 3 Fur. «Marches and Vigils Across the US Respond to the Police Killing of Forest Defender Tort» (en anglès americà). Unicorn Riot, 23-01-2023. Arxivat de l'original el 2023-01-28. [Consulta: 24 gener 2023].
* ↑ «Atlanta Public Safety Training Center Site Plans Hub – July 2022 Plans», 20-10-2022. Arxivat de l'original el 2023-03-06. [Consulta: 6 març 2023].
* ↑ Pratt. «'Assassinated in cold blood': activist killed protesting Georgia's 'Cop City'» (en anglès). The Guardian, 21-01-2023. Arxivat de l'original el 2023-01-30. [Consulta: 23 gener 2023].
* ↑ Rico «Protesters: 'Cop City' activist's killing doesn't make sense». AP News, 29-01-2023. Arxivat de l'original el 2023-01-29. [Consulta: 29 gener 2023].
* ↑ «GBI Investigates Officer Involved Shooting Following Multi-Agency Operation at Site of Future Atlanta Public Safety Training Center». Arxivat de l'original el 2023-03-06. [Consulta: 6 març 2023].
* ↑ «GA Bureau of Investigation, Twitter». Twitter. Arxivat de l'original el 2023-03-16. [Consulta: 6 març 2023].
* 1 2 Sperry, M.D.. «REPORT OF SECOND AUTOPSY». Decaturish, 13-03-2023. Arxivat de l'original el 2023-03-13. [Consulta: 19 març 2023].
* ↑ Gowitt. «Autopsy Report». Fox 5 Atlanta, 19-04-2023. Arxivat de l'original el 2024-09-11. [Consulta: 20 gener 2024].
* ↑ Pratt. «'Cop City’ activist’s official autopsy reveals more than 50 bullet wounds». The Guardian, 20-04-2023. Arxivat de l'original el 2024-09-11. [Consulta: 20 gener 2024].
* ↑ «State of emergency declared over Atlanta 'Cop City' protest». Associated Press, 26-01-2023. Arxivat de l'original el 2023-01-29. [Consulta: 29 gener 2023].
* ↑ Kousouris. «Ga. lawmakers consider mandating body cameras for police» (en anglès). WRDW-TV, 02-02-2023. Arxivat de l'original el 2023-02-03. [Consulta: 3 febrer 2023].
* ↑ «'Cop City' opposition spreads beyond Georgia forest defenders» (en anglès). , 09-02-2023 [Consulta: 28 febrer 2023]. Arxivat 2023-02-28 a Wayback Machine.
* ↑ «Greenpeace USA calls for solidarity in response to the police killing of Atlanta forest defender Manuel 'Tortuguita' Terán» (en anglès americà). Greenpeace USA. Arxivat de l'original el 2023-02-28. [Consulta: 28 febrer 2023].
* ↑ Resilience. «Vigils for Tortuguita: Land Defenders Erupt in Solidarity» (en anglès americà). Resilience, 24-01-2023. Arxivat de l'original el 2023-03-23. [Consulta: 28 febrer 2023].
* ↑ Fur. «Marches and Vigils Across the US Respond to the Police Killing of Forest Defender Tort» (en anglès americà). UNICORN RIOT, 23-01-2023. Arxivat de l'original el 2023-01-28. [Consulta: 28 febrer 2023].